J เผยงบฯ Q3/58 กำไรลดลง 49% อยู่ที่ 14.93 ลบ.
J เผยงบฯ Q3/58 กำไรลด 49% โดยงบฯ Q3/58 มีกำไรสุทธิ 14.93 ลบ. ลดลง 49% จากปีก่อนที่มีกำไร 29.40 ลบ. ขณะที่ งวด 9 เดือนมีกำไร 43.46 ลบ. ลดลง 33% จากปีก่อนที่มีกำไร 65.11 ลบ. เนื่องจากบริษัทมีต้นทุน-ค่าใช้จ่ายเพิ่มขึ้นจากโครงการที่บริษัทเปิดใหม่ได้แก่โครงการ The JAS วังหิน The JAS รามอินทรา และตลาด J.Night
15 พ.ย. 2558

บริษัท เจเอเอส แอสเซ็ท จำกัด (มหาชน) หรือ J รายงานผลการดำเนินงานไตรมาส 3/58 สิ้นสุดวันที่ 30 ก.ย.58 มีกำไรสุทธิ14.93 ล้านบาท หรือมีกำไรสุทธิ 0.06 บาทต่อหุ้น ลดลง 49% จากช่วงเดียวกันของปีก่อนที่มีกำไรสุทธิ 29.40 ล้านบาท หรือมีกำไรสุทธิ 0.50 บาทต่อหุ้น
ขณะที่ ผลการดำเนินงานช่วง 9 เดือนแรกมีกำไรสุทธิ 43.46 ล้านบาท หรือ 0.17 บาทต่อหุ้น ลดลง 33% จากช่วงเดียวกันของปีก่อนที่มีกำไรสุทธิ 65.11 ล้านบาท หรือ 1.20 บาทต่อหุ้น
สำหรับผลการดำเนินในไตรมาส 3  ที่มีกำไรลดลง เนื่องจากบริษัทมีต้นทุนค่าเช่าและบริการพื้นที่สูงขึ้น สาเหตุส่วนใหญ่เกิดจาก ต้นทุนที่เพิ่มขึ้นจากโครงการที่บริษัทเปิดใหม่ได้แก่โครงการ The JAS วังหิน The JAS รามอินทรา และตลาด J.Night
ขณะเดียวกัน บริษัทมีค่าใช้จ่ายในการขายและบริหารเพิ่มขึ้นสาเหตุส่วนใหญ่เป็นการเพิ่มขึ้นของค่าใช้จ่ายส่งเสริมการขาย ค่าโฆษณาและค่าใช้จ่ายเกี่ยวกับพนักงาน จากการขยายกิจการและการเปิดโครงการใหม่ดังกล่าวข้างต้น